Diari Oficial de la Generalitat Valenciana


Sumari del DOGV 3520, del 18-06-1999 (1999/5799)

Informació pública de l'expedient d'homologació, pla parcial i programa per a desenvolupament sòl no urbanitzable protecció de vores a la partida de Sant Benet Baix.
---------------------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5799


Organisme emissor
:   Ajuntament d'Alcoi

Tipus de document
:   Anunci

Informació pública de l'expedient d'homologació, pla parcial i programa per a desenvolupament sòl no urbanitzable protecció de vores a la partida de Sant Benet Baix. [1999/X5799]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'activitat urbanística, es fa saber que aquesta alcaldia ha acordat:
  
Primer
  
Sotmetre a informació pública, a través d'un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, per un termini de vint dies a comptar des de l'última publicació de l'edicte, l'expedient d'homologació, el pla parcial del Sector l i l'alternativa tècnica del programa per al desenvolupament d'actuació integrada de la Unitat d'Execució UE1 del Sector 1, de terrenys situats a la partida de Sant Benet Baix.
  
Segon
  
La informació pública inclourà la documentació que integra l'alternativa tècnica del programa per al desenvolupament d'actuació integrada, composta pel pla parcial modificatiu del Sector 1, programa de la UE1 del pla parcial Sector 1, avantprojecte d'urbanització de la UE1, estudi d'impacte ambiental i expedient d'homologació per al desenvolupament del sòl no urbanitzable de protecció de vores urbanes, tot advertint la possibilitat de formular al·legacions, proposicions juridicoeconòmiques en competència i alternatives tècniques.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada ,dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació, d'acord amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística.
  
Tercer
  
Durant el període d'informació pública es podran formular les al·legacions que convinguen als drets dels particulars i es podrà consultar el programa al departament d'Urbanisme d'aquest ajuntament, de 09.00 a 14.00 hores, els dies hàbils d'oficina.
  
Quart
  
Trametre un avís d'aquest acord, abans de la seua publicació, als qui consten al cadastre com a titulars de drets afectats per la tramitació del programa.
  
Cinqué
  
En compliment del que disposen els articles 4 i 5 de la Llei 2/1989, de 3 de març, d'Impacte Ambiental, de la Generalitat Valenciana i 20 i 21 del seu Reglament, aprovat per Decret 162/ 1990, de 15 d'octubre, del Consell de la Generalitat Valenciana, així com el que es preceptua en els articles 27.1.b) in fine i 38 i 55 de la Llei 6/1994, de 15 de novembre, Reguladora de l'Activitat Urbanística, sotmetre simultàniament a informació pública l'Estudi d'Impacte Ambiental, que forma part de la documentació que s'inclou en el programa d'actuació integrada per al desenvolupament d'una porció de sòl no urbanitzable de protecció de vores urbanes a la partida de Sant Benet Baix, per tal que qualsevol persona física o jurídica puga examinar l'expedient i presentar les al·legacions que considere convenients en defensa dels seus drets, en el termini de 30 dies hàbils, a comptar des del dia següent a la publicació d'aquesta resolució en el Diari Oficial de la Generalitat Valenciana.
  
L'Estudi d'Impacte Ambiental esmentat estarà disponible per a consulta pública, de 09.00 a 14.00 hores, al departament d'urbanisme d'aquest ajuntament.